Ootoya Siam Paragon 6/5/2013

Concept ของ Ootoya คือ การเสิร์ฟอาหารที่ใส่ใจกับสุขภาพลูกค้า ปรุงสดใหม่ เปรียบเสมือนการทานอาหารที่ปรุงจากฝีมือคุณแม่ที่ปรุงด้วยความรักความใส่ใจให้คนในครอบครัว ซึ่งแต่ก่อนต้องยอมรับว่ารู้สึกกับร้านนี้อย่างนั้นจริงๆ

แต่ตอนนี้มันไม่ใช่! ตั้งแต่เครือเซ็นทรัลฯมา takeover ไป..อะไรๆก็ดูจะเปลี่ยนไป เป็นการค้ามากขึ้น ความใส่ใจลูกค้าลดลง และราคาแพงขึ้น! จากแต่ก่อนเมื่อลูกค้าเข้าร้านมีการกล่าวขานต้อนรับ เสิร์ฟผ้าเย็นก่อนไม่ต้องคิดมาก จัดชาเขียวร้อน-เย็นฟรีๆหอมๆ ก็ว่ากันไป.. ครั้งนี้เข้าไปยืนงงค่ะ มีโต๊ะว่าง พนักงานก็ยืนว่างงงๆ เราส่งสายตาให้กัน ฉันเปล่งรัศมีเชิงคำถามว่าจะให้ฉันนั่งไหน เทอร์ส่งสายตาว่างเปล่ากลับมา ขอบใจมาก ฉันหาที่นั่งเองก็ได้ --" เรื่องผ้าเย็นตอนนี้หายไปแล้ว คิดตังค์สถานเดียว พนักงานดูยุ่งๆเหมือนไม่ค่อยเป็นระบบเท่าที่ควร และหน้าตาพนักงานดูไม่มีความสุขกับการทำงานเท่าไรนัก..เฮ้อ! 

ต้องยอมรับว่าครั้งนี้เข้ามาร้านนี้เพราะอยากลองหนึ่งในเมนูใหม่ เลยสั่ง a la cart "ไก่ทอดในน้ำซุปหัวหอมไช้ท้าวฝน" เป็นดั่งคาด น้ำซุปหอมโชยกลิ่นเมื่อยามตั้งเสิร์ฟ ออกรสหวานจากหัวหอม ผสมกับรสเค็มของซีอิ๊วญี่ปุ่นได้ค่อนข้างลงตัว ตัวไก่มีประมาณ 4-5 ชิ้น ชุปแป้งทอดมาค่อนข้างหนา และชุ่มตัวอยู่ในน้ำซุป ทำให้ตัวแป้งค่อนข้างนุ่มนิ่ม ซึ่งเราก็ไม่ได้คาดหวังไก่กรอบเปรี๊ยะแต่อย่างใด.. เมนูนี้ *แนะนำ* สำหรับคนชอบรสชาติกลางๆหอมๆแบบเรานะคะ อ่อ! สิ่งที่ผิดคาดสำหรับเราคือ ชามมันใหญ่มาก --"

จริงๆหลังทานเมนูหลักไปแล้ว ก็ลังเลว่าจะสั่งของหวานดีรึป่าว เพราะกระเพาะไม่ค่อยมีพื้นที่ว่างเหลือแล้ว..แต่อยากจะรำลึกความรู้สึกเก่าๆของการทานเมนูนี้ครั้งแรก เลยต้องสั่ง! จัดไปเป็น "ไอศครีมชาเขียวในน้ำเต้าหู้" เป็นไอศครีมชาเขียว 1 scoop ลอยตัวอยู่ใน soybean milk syrup หรือน้ำเต้าหู้รสจืดแต่มีความเข้มข้นอย่างเห็นได้ชัด มีถั่วแดงวางอยู่ด้านข้าง และมีวุ้นชาเขียวลอยอยู่ประปราย  

สำหรับคนที่ไม่ทานหวานมาก แนะนำ ไม่ต้อง ราดน้ำเชื่อมดำที่เค้าให้มาก็ได้ค่ะ สามารถทานถั่วแดงคู่กับน้ำเต้าหู้เพื่อปรับรสชาติจืดๆ ของน้ำเต้าหู้ให้หวานกำลังดีได้ แต่ถ้าชอบหวานจริงๆ แนะนำให้ราดน้ำเชื่อมดำซึ่งทำจากน้ำตาลทรายแดงได้ตามใจชอบเลยค่ะ

โดยรวมๆ ขอให้ 3 ดาวสำหรับร้านนี้ หักดาวจากการบริการเล็กน้อย ส่วนอาหารก็ค่อนข้างวางใจได้ทีเดียวค่ะ

ปล1. ร้านมีการปรับปรุงจัดวางรูปแบบเมนูใหม่ รวมถึงเพิ่มเมนูใหม่ๆ ด้วยค่ะ
ปล2. ชาเขียวฟรี